הנרי מונדרל

הנרי מונדרל (Henry Maundrell; 1665, קומפטון בַּאסֶט, מחוז וילטשייר, אנגליה – 1701, חַלבּ, סוריה) היה עמית סגל בקולג' אקסטר  באוניברסיטת אוקספורד ואיש כמורה אנגלי. מדצמבר 1695 ועד מותו כיהן ככומר של קהילת נציגי חברת הלבנט בסוריה במרכזהּ שבעיר חלבּ.

מונדרל נודע במסע שערך בסוריה ובארץ ישראל באביב 1697 לשם העלייה לרגל לירושלים בחג הפסחא. המסע נעשה בחבורה בת 15 משתתפים ונמשך כ-12 שבועות.
היומן שערך מונדרל במסעו עוּבד לספרו "מסע מחלבּ לירושלים בפסחא 1697 (Journey from Aleppo to Jerusalem at Easter A.D. 1697). הספר ראה אור באוקספורד ב-1703, אחרי מותו של מונדרל, וכלל נספח של תיקונים ותוספות שאיחרו להדביק את הדפסתו. הספר זכה לשבע מהדורות עוד במחצית הראשונה של המאה ה-18 וכן לתרגומים לצרפתית, הולנדית וגרמנית. ספרו של מונדרל סיפק מידע לנוסעים שבאו אחריו ושימש את חוקרי עברהּ של ארץ ישראל בדורות הבאים. חיבור נוסף של מונדרל על "מסע אל נהר פרת ואל ארץ מסופוטמיה" (שנערך ב-1699) נכלל לראשונה במהדורה השלישית (מ-1714) של ספרו על המסע לירושלים.

מונדרל מת בחלבּ שנתיים לאחר מסעו השני ונקבר בה.

לקריאה נוספת 
 הנרי מונדרל, פרקי מסעו בארץ ישראל, בתוך: אלי שילר, בנתיב עולי הרגל לארץ הקודש, קרדום, 13–14, ינואר 1981, עמ' 79–92

קישורים חיצוניים 

המהדורה הראשונה (1703) של הספר Journey from Aleppo to Jerusalem at Easter A.D. 1697 
 עבודותיו של מונדרל בקטלוג הספרייה הלאומית בירושלים
<div style="direction: ltr;">
 Daniel Howell, "The Journey of Henry Maundrell", Aramco World, Vol. 15, No. 4 (July-August), 1964, pp.14-23
 William Prideaux Courtney, "Henry Mundrell", Dictionary of National Biography, Vol. 37, 1992, pp. 92-93

ארץ ישראל: נוסעים נוצרים
עולים לרגל לירושלים
כמרים בריטים
בוגרי אוניברסיטת אוקספורד
יומני מסעות
סופרי מסע בריטים
ילידי 1665
נפטרים ב-1701